一字至十字成章二首 詠石
作者：文同
朝代：宋

paragraphs: 石，石。
陰黑，陽白。
岸肧胎，山骨骼。
天地鎔鑄，鬼神刻畫。
鯤鯢張怒眼，虎兕交鬥額。
敲如溫玉聲清，洗似精鋼色碧。
花邊矹爾盡奇品，林下礴然無俗格。
冰霜慘冽堅操不移，塵土昏冥孤標自隔。
嶢矹獨立見到侍中家，磊落群居在牛丞相宅。
昔時大士常命汝曰聽徒，今日衰翁且對君爲佳客。